Hei! Olen Tommy Lilja.
Katsot Pastori Tommy Liljan seurassa -ohjelmaa.
Tänään kutsun sinut mukaani ainutlaatuiseen paikkaan Afrikkaan.
Se on laakso, jossa ihmiset elivät eristyksissä ja kätkettynä -
aivan viime vuosikymmeniin asti.
Jeesus avasi meille oven evankeliumin työhön -
ja erään heimon tavoittamiseen alueella.
He eivät olleet koskaan kuulleet evankeliumia.
Olen myös etsinyt Jumalaa, ja minulla on teille profeetallinen sana.
Lopuksi rukoilemme yhdessä.
Jatkan myös opetusta kirjastani "Usko sittenkin".
Tänään opetan, miten luottaa yliluonnollisuuteen, -
vaikka et olisi edes kuullut sitä sanaa aiemmin.
Ohjaan teidät "mitä ikinä pyydät" -rukoukseen.
Minulle on armoa olla kanssanne.
Olemme laittaneet tähän ohjelmaan koko sydämemme, -
jotta voimme antaa teille parasta, sillä se sinä olet: -
kallis, elävä kivi Jumalan temppelissä -
ja Jumalan valtakunnan perillinen.
Olemme täällä voittamassa ja olemassa voittajia.
Jeesuksen nimessä tervetuloa seuraamaan Jeesusta Tommyn kera.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Katsot Pastori Tommy Liljan seurassa -ohjelmaa. Minä olen Tommy.
Ennen ohjelman taltiointia minä rukoilin, -
sillä halusin teille profeetallisen sanan.
Jumala vastasi, ja Pyhä Henki puhui minulle.
Se on Psalmista 23 jae 5.
"Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua".
Meille on valmistettu pöytä, ja siitä tahdon teille puhua.
Pidä katseesi pöydässä.
Minulla on tästä neljä kohtaa.
Ensimmäinen on se, että ympärillä on aina susia.
Niin Jeesus sanoi. Susi tulee.
Mutta kun kimppuusi hyökätään, pidä katseesi pöydässä.
Kohta 2. Aina tulee uusia tasoja.
Pidä katseesi pöydässä.
Joskus olemme tyytyväisiä, joskus väsyneitä.
Joskus kysymme Jumalalta, onko vielä jotain lisää.
Aina tulee uusia tasoja.
Jumala on valmistanut sinulle pöydän.
Siellä Hän voitelee pääsi öljyllä.
Sinun maljasi on ylitsevuotava.
Pöydällä on uusia asioita joka aamu, viikko ja kuukausi.
Aina tulee uusia tasoja.
Kohta 3. Aina on laakso ylitettäväksi.
Kun menet tasolta toiselle, sinun pitää ylittää laakso.
Sinun ei tarvitse pelätä, sillä Jumala on kanssasi.
Sudet tulevat, mutta Hän on sinun Paimenesi.
Hän puolustaa sinua. Hän taistelee puolestasi.
Hän on saanut jo voiton susista.
Niinpä voit vain ylittää laakson.
Ja kohta 4. Aina tulee olemaan taistelu siitä, -
pidätkö katseesi kiinnitettynä.
Vihollinen haluaa lähettää häiriötekijöitä, -
jotta kääntäisit katseesi pöydästä -
ja katsoisit sen sijaan susia ja vihollista.
Jumala ei halua sinun tekevän niin.
Jos pidät katseesi pöydässä, näet, että sinua on siunattu.
Näet, että sinut on voideltu.
Näet, että maljasi on ylitsevuotava.
Vihollisesi näkevät sen, -
koska pöytä on valmistettu vihollisten silmien eteen.
Ne ovat kateellisia siitä, mitä sinulla on.
Mutta Jumala haluaa sanoa sinulle, ja tämä on teistä monille profeetallista: -
Pidä katseesi pöydässä!
AFRIKKA, AASIA. TÄMÄ ON TOMMY LILJA MINISTRIES.
SAMBIA, NEPAL, ETIOPIA, INTIA, ISRAEL, JERUSALEM
TOMMY LILJAN PALVELUJÄRJESTÖ
EN IKINÄ PYSÄHDY
PUHUMME JEESUKSESTA
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen". Matt. 28:19.
Suonissani on kahden kansan verta: ruotsalaista ja suomalaista.
Kun olin lapsi, naapurustoomme muutti perhe Suomesta.
Läheisimmät ystäväni ovat olleet Suomesta: -
Kari, Eero, Pentti, Pekka ja monet muut.
Osaan sanoa: "Rakastan Suomea ja suomalaisia -
uskonveljiä ja -sisaria." Aamen. Hieman suomen kieltä.
Kuten saatat tietää, kirjoitan kirjoja, mutta en myytäväksi, -
vaikka kirjojani myydään kirjakaupoissa useissa maissa.
Niitä on käännetty lukuisille kielille.
Kirjoitan kirjoja Herran ohjauksessa.
Valitsen aiheen sen mukaan, mistä Hän käskee minun kirjoittaa, -
mitä Hänen kansansa tänään tarvitsee.
Jokainen kirja on siis tavallaan profeetallinen aikaamme varten.
Uusin kirjani, "Usko sittenkin", on juuri sellainen.
Laadimme sen sinua varten, ja sen sanoma on tätä aikaa -
ja sitä tilannetta varten, jossa monet ovat tänä päivänä.
Mitä teet, kun usko on heikko ja toivo on hukassa?
Sinä uskot sittenkin.
Aivan kuten usko auttaa sinua epätoivon keskellä -
kapuamaan uudelleen ylös, -
samalla tavalla tarvitset uskoa, jotta pysyt polulla etkä kaadu.
Kerron rehellisesti ja avoimesti vakavista takaiskuista -
ja ihmeellisistä onnistumisista lähetyskentillä -
ja henkilökohtaisessa elämässäni.
Johdan teidät askel askeleelta opetukseen, joka muuttaa elämäsi.
Siinä yliluonnollisesta tulee luonnollista, ja opit, kuinka uskoa -
niin kuin Jeesus opetti opetuslapsia uskomaan.
Mikä ehkä vielä tärkeämpää, opetan toisesta ulottuvuudesta, -
uskon maailmasta, jossa mahdottomasta tulee mahdollista.
Löydät vastauksen kysymykseen, mitä tehdä, -
kun usko on heikko ja kaikki toivo on mennyttä.
Mikä parasta, annan kirjan sinulle ilmaiseksi.
Riittää, että soitat meille tai lähetät meille sähköpostia -
ja annat osoitteesi, niin lähetämme kirjan sinulle ilmaiseksi.
Hei taas! Kuvittelepa aikakapselia, -
jolla voi matkustaa 3 000 vuoden taa ja tavata silloin eläneitä ihmisiä.
Se olisikin jotain!
Tavallaan juuri niin minä tein tiimini kanssa, -
kun menin Omon laaksoon -
Etiopian, Etelä-Sudanin ja Kenian rajalle.
Se on ollut kätkettynä tuhansia vuosia kahden vuorijonon välissä.
Kun alueelle oltiin rakentamassa tietä, -
sieltä löytyi yli 20 suurta heimoa.
He elivät samalla tavalla kuin he olivat aina eläneet.
Jos haluaa mennä sellaisille alueille, täytyy työskennellä vuosia, -
rakentaa luottamusta, kehittää johtajia. Jumalan täytyy avata ovia.
Pitää jättää sivistys, lentokentät ja tiet -
ja matkustaa tuntitolkulla asumattomalla seudulla.
Niin me teimme.
Se oli kuin matka aikakapselissa.
Kun maasturimme viimein pysähtyi, -
kulttuuri ja tapaamamme ihmiset olivat kerrassaan uskomattomia.
Ei voi käsittää, kuinka he voivat selviytyä niin, mutta he voivat.
Lähde kanssani mursi-heimon luo -
viemään heille evankeliumia Jeesuksesta.
TOMMY LILJAN KLASSIKOT
OMON LAAKSO, ETIOPIA, 2017
Seuraat Jeesusta Tommyn kanssa. Olen mursi-heimon luona.
Se on maailman saavuttamattomimpia heimoja.
Teemme pienen kävelykierroksen heidän kylässään.
Tutustumme siihen, miten he elävät.
Tämä on Jeesuksen seuraamista, sillä meidän pitää tavoittaa heimot.
Meron, missä olemme? - Lounais-Etiopiassa Afrikan sarvessa.
Keitä nämä ihmiset ovat? - He kuuluvat mursi-heimoon.
Täällä on noin 16 heimoa, jotka asuvat hajallaan -
Omon laakson eteläosassa.
Tämä heimo löydettiin vasta hiljattain.
Aivan. He asuivat täällä, eikä heistä tiedetty -
ennen kuin vasta 40―50 vuotta sitten.
Etiopian hallinnolla ei ole yhteyksiä tänne. He ovat autonomisia.
Uskotko heidän ottavan vastaan Jeesuksen?
Tämä on Jeesuksen seuraamista.
Olemme tiettömän taipaleen takana. Olet kanssani täällä.
En pystyisi tähän yksin. Teemme tätä yhdessä.
Nyt kokoan heidät puun varjoon.
Kerron heille Jeesuksesta. Sitten nähdään, -
haluavatko he ottaa vastaan Jeesuksen Vapahtajana ja Herrana.
Jumala loi taivaan ja maan.
Hän loi minut.
Hän loi sinut.
Hän loi puut, linnut, -
pilvet, sateenkaaren.
Aamen.
Sitten Hän lähetti Poikansa Jeesuksen maailmaan.
Hän lähetti maailmaan Poikansa Jeesuksen, -
koska Hän haluaa, että tulet Hänen luokseen.
Hänen Henkensä on läsnä täällä nyt.
Voit saada sen. Se on vahva Henki.
Jumalalla on voima parantaa.
Jumalalla on voima auttaa.
Kun uskoo Hänen Poikaansa, -
ja Pojan nimi on Jeesus.
Voitko sanoa 'Jeesus'?
Niin.
Jeesus voi kuulla sinut kaikkialla.
Jos olet ulkona karjan kanssa, -
tarvitset apua -
tai jos sinulla on ongelma, -
voit vain sanoa "Jeesus".
Jos tulet Jumalan luo -
Jeesuksen nimessä, -
sinulle avautuu ovi.
Niin voit astua sisään -
hengelliseen ulottuvuuteen.
Halleluja.
Nyt rukoilen puolestanne -
ja siunaan teitä -
Jeesuksen nimessä.
Isä, Jeesuksen nimessä.
Sano perässäni. Isä, Jeesuksen nimessä -
Nostan nämä ihmiset kasvojesi eteen.
Näet tämän heimon.
Isä, Jeesuksen nimessä -
laske Pyhä Henkesi nyt.
Siunaan heitä Jeesuksen nimessä.
Ja Jeesuksen nimessä -
parannan heidät kaikista sairauksista -
ja siunaan heitä voimallasi.
Kiitän Sinua, Jeesus, siitä, -
että he ovat ottaneet Sinut vastaan.
Ja nyt Sinä autat heitä -
Jeesuksen nimessä, aamen.
Yksi yleisimpiä kysymyksiä on, mikä on tämä kiekko?
Kun mursi-heimoon kuuluva tyttö täyttää 15 tai 16, -
häneltä revitään alahampaat traumaattisessa kokemuksessa.
Niin hänen alahuuli voidaan lävistää, -
ja he alkavat venyttää huulta puu- tai metallikiekoilla.
Mutta sillä on jokin merkitys. Mikä se on?
Mitä suurempaa kiekkoa nainen pystyy pitämään, -
sitä enemmän karjaa isä saa morsiusmaksuna.
Hänen huulensa siis osoittaa miehelle, miten vahva tyttö on.
Niin. Hänen hyvyytensä ja arvonsa on tässä kiekossa.
Kun he menevät naimisiin, otetaanko kiekko pois?
Otetaan. Sitä pidetään silloin tällöin juhlissa tai tanssissa.
Selvä. Täällä voi nähdä, kun seuraa Jeesusta, -
että he näyttävät näin, miten vahvoja he ovat.
Mutta kun on tullut Jeesuksen luo, voima on Pyhässä Hengessä.
Se on tärkeimpiä syitä, miksi olemme täällä.
Haluamme näyttää heille, että on olemassa toinenkin tapa.
He voivat pitää kulttuurinsa, mutta tahdon heidän tuntevan Jumalan, -
jotta he voivat oppia tuntemaan Jeesuksen.
Tämänpäiväinen opetus on kirjani "Usko sittenkin" luvusta 6.
Valmistaudu siihen, että rukouselämäsi nousee uudelle tasolle.
Tämä opetus on ollut hyvin tärkeä omassa rukouselämässäni.
Kysymykseni teille tänään on: "Missä on nimesi?"
Kysyn sitä, koska aion kertoa teille, -
miten uskoa ja rukoilla sellaista, joka jo on sinun.
Mennään.
Aina kun tapahtui ihme, Jeesus viittasi uskoon.
Mitä ikinä tapahtui, Jeesuksella oli vain yksi menetelmä: -
Usko ainoastaan.
Oli se sitten demoni, joka ei suostunut lähtemään, -
Pietari, joka ei pysynyt pinnalla, isä, joka kuuli tyttärensä kuolleen, -
Jeesus, joka odotti opetuslasten ruokkivan 5 000 miestä -
kahdella kalalla ja viidellä leivällä, -
tai niin kova myrsky, joka uhkasi upottaa veneen, -
silti Jeesus vastasi kaikkiin tilanteisiin samalla tavalla: -
Usko ainoastaan.
Apostoli Paavali kirjoitti 1. Kor. kirjeessä: -
"mitä silmä ei ole nähnyt eikä korva kuullut, -
mikä ei ole ihmisen sydämeen noussut -
ja minkä Jumala on valmistanut niille, jotka häntä rakastavat.
Mutta meille Jumala on sen ilmoittanut Henkensä kautta, -
sillä Henki tutkii kaikki, Jumalan syvyydetkin."
Mitä Paavali tarkoittaa tässä? Se on aika yksinkertaista.
Jumala on valmistanut sinulle asioita, jotka ovat salassa.
Et voi nähdä, ajatella etkä edes kuvitella, mitä Jumalalla on sinulle.
Se on kätketty sinulta, koska ne ovat hengellisessä ulottuvuudessa -
siinä maailmankaikkeuden osassa, jota ei voi kokea -
viidellä luonnollisella aistilla.
Sinun täytyy selvittää, mitä ne ovat -
ja miten voit tuoda ne hengellisestä ulottuvuudesta -
fyysiseen todellisuuteen.
Jos etsit Jumalaa rukouksessa -
ja onnistut sulkemaan luonnolliset aistisi, -
niin että voit kuulla Pyhän Hengen äänen ja neuvon, -
silloin vastaus tulee.
Hänen sinulle varaamat asiat ovat olemassa ja odottamassa sinua.
Meidän tulee vain keksiä, miten sulkea luonnolliset aistimme, -
jotta voimme todella kuulla ja nähdä. Se on helpompaa kuin luulet.
Ongelma on se, että tässä nopeatempoisessa maailmassa -
mielemme kuormittuu niin, ettemme kuule sitä, mikä on selvää Hengessä.
Tiedätkö, mihin vertaan sitä, kun etsin Jumalaa elämässäni?
Googleen. Mutta et googlaa netistä, vaan googlaat Jumalaa.
Annapa, kun selitän.
Olet luultavasti googlannut monet kerrat. Google on hakukone.
Kun kirjoitat Googlen hakukenttään, mitä etsit, -
saat koko joukon hakutuloksia.
Yksi tapa selittää Pyhän Hengen työtä -
on verrata Pyhää Henkeä Googleen.
Kun alat rukoilla, -
onko vaikkapa uusi työ, investointi tai kutsu todella Jumalasta, -
voit googlata Jumalan syvyyksiä pyytämällä Pyhää Henkeä etsimään, -
onko se, mitä haluat tehdä tai mitä pyydät, Jumalasta.
Kun alat rukoilla, silloin Pyhä Henki tuo sinulle vastauksen.
Muista jae: "minkä Jumala on valmis- tanut niille, jotka häntä rakastavat".
Kirjoita Jumalan hakukenttään ja kysy: -
Onko tämä sellainen asia, jonka Jumala on minulle valmistanut?
Onko siinä minun nimeni? Raha, jonka tarvitsen, -
uusi työ, jota haluan hakea, tai puoliso, jota olen pyytänyt.
Silloin vastaus tulee, sillä Pyhä Henki tutkii Jumalan syvyyksistä, -
missä työpaikoissa on sinun nimesi.
Jos työpaikassa on sinun nimesi, Pyhä Henki kertoo sen sinulle.
Silloin vahvistus ja todistus on se, että tiedät sen olevan sinun.
Eikö olekin mahtavaa?
Kysymykseni onkin: Mitkä asiat on varustettu nimelläsi?
Jumalassa on tälläkin hetkellä asioita, joissa on sinun nimesi.
Kun alat googlata, mitä sinulla on mielen päällä, -
tai kysyä Jumalalta, mitä Hänellä on sinulle, -
mieleesi nousee asioita, jotka sinun pitää selvittää.
Tukeeko Jumalan Sana sitä, mitä ajattelet tai haluat tehdä?
Onko sydämessäsi todisteena usko? Anna sille aikaa.
Vastaus Jumalan syvyyksistä kyllä tulee.
Mitä tarvitset? Mitä haluat?
Ala rukoilla ja maistella. Kirjoita ylös vaihtoehtoja.
Hiljenny ja kuuntele sydäntäsi. Onko sinulla usko siihen?
Haluatko sitä todella?
Nouseeko sen todisteeksi usko?
Jos mieleesi nousee kilpailevia ajatuksia, -
ihmiset kyseenalaistavat sinua tai saatana koettelee sinua, -
silloin vastustat sitä ja pidät kiinni uskosta, sydämesi todisteesta.
Aina kun epäusko hyökkää, sido se Jeesuksen nimessä -
ja heitä se ulos. Vastusta perkelettä, niin se pakenee.
Älä anna elämän, muiden ihmisten tai demonivoimien varastaa sitä, -
missä on jo nimesi.
Vaikka se on sinun ja vaikka se on jo matkalla taivaasta luoksesi, -
sinun täytyy pitää usko siihen tai saatat menettää sen.
Siksi usko on taistelu, jalo taistelu, -
sillä kaikki, mikä tulee sinulle Jumalan syvyyksistä, on hyvää -
ja takuulla taistelemisen arvoista.
Olemme tulleet ohjelman loppuun.
Olen nauttinut seurastasi.
Teemme vielä yhden asian. Rukoilemme ja googlaamme Jumalaa.
Kysymme, onko olemassa jotain asioita, jotka kuuluvat sinulle.
Pyydän Pyhää Henkeä nyt menemään Jumalan syvyyksiin -
etsimään asioita, jotka kuuluvat niille, jotka Häntä rakastavat.
Kun rukoilen, uskon, että voit tuntea sydämessäsi, -
että sinulle nousee ajatuksia, sillä Pyhä Henki näyttää, mikä on jo sinun.
Kun tiedät sen, voit julistaa sen omaksesi Jeesuksen nimessä.
Rukoillaan. Isä, Jeesuksen nimessä -
uskon, että Sinulla on asioita niille, jotka Sinua rakastavat.
Nyt pyydän Jeesuksen nimessä, -
että Pyhä Henki näyttää, mitä Sinulla on meille.
Näytä se, mikä on kätkettyä, jotta voimme omistaa sen uskossa.
Jumala, uskon, että olet hyvä ja että Sinä palkitset.
Meidän pitää uskoa, että palkitset meidät.
Rukoilen Jeesuksen nimessä kaikkien katsojien puolesta, -
että heille nousee ajatuksia asioista, jotka Sinä olet valmistanut niille, -
jotka Sinua rakastavat. Anna heille varmuus.
Anna ajatusten nousta Jeesuksen nimessä.
Jeesuksen nimessä, Jeesuksen nimessä. Aamen.
Nyt sydämessäsi on ajatuksia.
Omista ne Jeesuksen nimessä.
Pidä uskosi ja pysy uskossasi.
Aikanaan se tulee sinulle.
Kiitos, että katsoit ohjelmamme.
LISÄTIETOJA: TommyLilja.org
TYKKÄÄ MEISTÄ FACEBOOKISSA.
NÄE, MISSÄ TOMMY SEURAA JEESUSTA TÄNÄÄN.
Suomennos: Marianne Tenetz